पाएं अपने शहर की ताज़ा ख़बरें और फ्री ई-पेपरडाउनलोड करें
दिल्ली से सुपौल आ रही प्रिशा टूर एंड ट्रेवल्स बस में एक व्यक्ति के साथ लूटपाट और उनकी जान एक व्यक्ति की सूझबूझ से बच गई। दअरसल, दिल्ली से सुपौल आ रही बस में उसका चालक और कंडक्टर ने मिलकर दिल्ली से चले एक व्यक्ति को लूटपाट के इरादे से बंधक बना लिया। उस समय बस में अन्य कोई पैसेंजर नहीं था। ठूठी पंचायत के चापिन निवासी दिलीप पासवान ने बताया कि वो जरूरी काम निपटाकर भीमपुर से घर जा रहे थे। चैनपुर के पास सामने से आती बस से उसे किसी पैसेंजर ने मदद के लिए आवाज लगाई। उन्हें लगा कि बस में बैठा कोई पैसेंजर मुसीबत में है। उन्होंने आसपास के दो-तीन लोगों को साथ लेकर बस का पीछा करना शुरू कर दिया। सामने से आ रहे एक टेम्पू चालक ने लोगों को बस का पीछा करता देखकर अपने ऑटो को बीच सड़क पर खड़ा कर सड़क से हट गया। मजबूरन सड़क पर ऑटो खड़ा देख बस चालक को बस रोकना पड़ा। बस रुकने पर जब लोग बस के अंदर गए तो देखा कि बस चालक और कंडक्टर ने एक सवारी को बंधक बनाया है। तब जाकर लोगों ने उस सवारी को बस से नीचे उतारा। दरअसल, जिले के करिहो वार्ड-4 निवासी गणेश साह ने बताया कि वह बुधवार की दोपहर बस प्रिशा टूर एंड ट्रेवल्स नम्बर यूपी 83 बीटी 3655 से दिल्ली से सुपौल के लिए चला था। इधर, गुरुवार को बस जब भपटियाही पहुंची तो बस खाली हो गई। चालक बस लेकर जब सुपौल के बजाय फारबिसगंज के तरफ चल दिया तो उन्होंने चालक से कहा मुझे तो सुपौल जाना है। कंडक्टर ने कहा आगे से जाएंगे। थोड़ा आगे जाने पर कंडक्टर उनके साथ मारपीट कर कहने लगा अब तुमको कोई नहीं बचागा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn